**PROCEDURĂ PRIVIND MODIFICAREA LISTEI PROFILURILOR DE LIVRARE A ENERGIEI ELECTRICE PE BAZA TRANZACȚIILOR ÎNCHEIATE PE PIAŢA CENTRALIZATĂ A CONTRACTELOR BILATERALE DE ENERGIE ELECTRICĂ PRIN MODALITATEA DE TRANZACȚIONARE CONFORM CĂREIA CONTRACTELE SUNT ATRIBUITE PRIN LICITAȚIE EXTINSĂ, RESPECTIV CONFORM CĂREIA CONTRACTELE SUNT ATRIBUITE PRIN NEGOCIERE CONTINUĂ**

**Întocmit: OPCOM SA**

#### 

**- 2019-**

**CUPRINS**

[1. SCOP 3](#_Toc8974567)

[1.1 CONȚINUT 3](#_Toc8974568)

[1.2 PRINCIPII 3](#_Toc8974569)

[2. DOMENIUL DE APLICARE 3](#_Toc8974570)

[3. ACRONIME 3](#_Toc8974571)

[4. DEFINIŢII 4](#_Toc8974572)

[5. DOCUMENTE DE REFERINŢĂ 4](#_Toc8974573)

[6. CONDIŢII GENERALE 5](#_Toc8974574)

[7. MODIFICAREA A LISTEI PROFILURILOR DE LIVRARE PE PE PCCB PENTRU PCCB-LE ȘI PCCB-NC 5](#_Toc8974575)

[7.1. CONSULTAREA PUBLICĂ PENTRU INTRODUCEREA LA TRANZACȚIONARE A UNUI PROFIL DE LIVRARE ZILNICĂ PE PCCB-LE ȘI PE PCCB-NC 6](#_Toc8974576)

[7.2. RETRAGEREA DE LA TRANZACȚIONARE A PROFILURILOR DE LIVRARE ZILNICĂ PE PCCB-LE ȘI PE PCCB-NC 7](#_Toc8974577)

[7.3. ACTUALIZAREA LISTEI CU PROFILURI APLICABILE LA TRANZACTIONAREA PE PCCB-LE, RESPECTIV PCCB-NC 7](#_Toc8974578)

# SCOP

## CONȚINUT

* + 1. Prevederile Procedurii sunt în concordanţă cu prevederile Regulamentului privind modalitățile de încheiere a contractelor bilaterale de energie electrică prin licitație extinsă și negociere continuă și prin contracte de procesare, aprobat prin Ordinul președintelui ANRE nr. 78/14.08.2014 cu modificările și completările ulterioare.
    2. Procedura are drept scop stabilirea și precizarea condițiilor referitoare la:
* Modificarea listei profilurilor de livrare pe Piaţa Centralizată a Contractelor Bilaterale de energie electrică pentru modalitatea de tranzacționare conform căreia contractele sunt atribuite prin licitație extinsă, respectiv pentru modalitatea de tranzacționare conform căreia contractele sunt atribuite prin negociere continuă prin introducerea de noi profiluri și retragerea de la tranzacționare a unor profiluri de livrare;
* Publicarea informațiilor relevante.

## PRINCIPII

Principiile care stau la baza stabilirii profilurilor de livrare zilnice aplicabile la tranzacționarea pe Piaţa Centralizată a Contractelor Bilaterale de energie electrică, în condiţiile prezentei Proceduri, sunt următoarele:

* + 1. facilitarea mecanismelor concurenţiale pentru atribuirea contractelor pe piața centralizată a contractelor bilaterale de energie electrică pentru produse standardizate din punctul de vedere al profilului de livrare astfel încât să nu se creeze condiții pentru tranzacții preferențiale favorizate de o participare limitată/disipată;
    2. transparenţa – prin propunererea la tranzacționare a acelor profiluri de livrare care au fost agreate de majoritatea participanților la piață;
    3. nediscriminare şi obiectivitate - prin aplicarea în mod nediscriminatoriu a criteriilor enunțate în prezenta procedură pentru introducerea de noi profiluri de livrare zilnică sau retragerea din trazacționare a unor profiluri de livrare zilnică.

# DOMENIUL DE APLICARE

Prezenta procedură se aplică de către OPCOM SA, în calitate de Operator al Pieței centralizate a contractelor bilaterale de energie electrică şi de către Participanţii la această piaţă, în vederea introducerii/eliminării de la tranzacționare a profilurilor de livrare zilnică de interes.

# ACRONIME

Acronimele utilizate în cadrul Procedurii PCCB-LE au următoarele semnificaţii:

* 1. **ANRE -** Autoritatea Naţională de Reglementare în domeniul Energiei;
  2. **OPCCB** – Operatorul pieţei centralizate a contractelor bilaterale de energie electrică - Societatea OPCOM SA, Operatorul Pieţei de Energie Electrică şi de Gaze Naturale;
  3. **PCCB –** piaţa centralizată a contractelor bilaterale de energie electrică;
  4. **PCCB-LE –** modalitate de tranzacţionare pe piaţa centralizată a contractelor bilaterale de energie electrică conform căreia contractele sunt atribuite prin licitaţie extinsă, cu posibilitatea existenţei mai multor ofertanți de ambele părți;
  5. **PCCB-NC** – modalitate de tranzacţionare pe piaţa centralizată a contractelor bilaterale de energie electrică conform căreia contractele sunt atribuite prin negociere continuă.
  6. **Regulament** – regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare;
  7. **CET** – ora Europei Centrale;

# DEFINIŢII

Temenii folosiți sunt cei definiți în Legea nr. 123/2012 a energiei electrice şi a gazelor naturale cu modificările și completările ulterioare și în Regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul ANRE nr. 78/14.08.2014 modificat prin prevederile Ordinului președintelui ANRE nr. 50/10.04.2019.

Suplimentar față de termenii definiți prin documentele de referință se definesc următorii termeni:

1. **Perioada de livrare** *–* Intervalul de timp pe parcursul căruia este livrată/transferată energia electrică contractată.
2. **Profil de livrare zilnică –** perioadă din zi formată din ore succesive de livrare la putere constantă, definită ca oră de început și oră de sfârșit.
3. **Produs standard aferent profilului de livrare zilnică -** produs standard de vânzare și cumpărare a energiei electrice, prin care se poate identifica tipul instrumentului în cadrul căruia este tranzacționată o ofertă, profilul zilnic al livrărilor.
4. **Zi de tranzacţionare** – orice zi lucrătoare.
5. **Zi lucrătoare** – Zi calendaristică, cu excepţia zilelor de sâmbătă, duminică şi a oricărei zile declarate sărbătoare legală sau zi liberă.
6. **Zi nelucrătoare** – Zi de sâmbătă, de duminică şi oricare zi declarată sărbătoare legală sau zi liberă.

# DOCUMENTE DE REFERINŢĂ

1. Legea nr. 123/2012 a energiei electrice şi a gazelor naturale cu modificările și completările ulterioare.
2. Codul Comercial al pieţei angro de energie electrică aprobat prin Ordinul ANRE nr. 25/22.10.2004, cu modificările și completările ulterioare.
3. Regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul ANRE nr. 78/14.08.2014.
4. Ordinul nr. 50 din 10 aprilie 2019 privind modificarea Anexei la Ordinul preşedintelui Autorităţii Naţionale de Reglementare în Domeniul Energiei nr. 78/2014 pentru aprobarea Regulamentului privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare.
5. Metodologia de stabilire a tarifului reglementat practicat de operatorul pieței de energie electrică, aprobată cu Ordinul președintelui ANRE nr. 67/2013, cu completările și modificările ulterioare.
6. Procedura privind înregistrarea participanților la piețele centralizate de energie electrică administrate de OPCOM SA.
7. Procedura privind modalitatea și termenele de plata a tarifului reglementat practicat de operatorul pieței de energie electrică.

# CONDIŢII GENERALE

* 1. Pentru stabilirea listei profilurilor de livrare aplicabile pentru tranzacționarea pe PCCB pentru fiecare modalitate de tranzacționare PCCB-LE, respectiv PCCB-NC, OPCCB:
     1. colectează propunerile participanților la PCCB-LE și PCCB-NC pentru introducerea de noi profiluri și inițiază procesul de consultare publică a participanților la piață pentru identificarea interesului pieței pentru fiecare profil de livrare propus;
     2. analizează, pe baza ofertelor introduse și tranzacțiilor încheiate, evoluția interesului participanților pentru un profil de livrare și retrage de la tranzacționare profilurile pentru care nu este dovedit interes de tranzacționare.
  2. În urma consultării publice, OPCCB stabilește dacă introduce sau nu în tranzacționare profilurile de livrare propuse pe PCCB-LE, respectiv PCCB-NC şi le publică pe site-ul propriu.
  3. OPCCB publică şi actualizează pe pagina sa web documentele aprobate și cele avizate de ANRE prin care este stabilit cadrul de reglementare aplicabil pe piața centralizată a contractelor bilaterale de energie electrică.

# MODIFICAREA LISTEI PROFILURILOR DE LIVRARE PE PCCB-LE ȘI PCCB-NC

În vederea stabilirii profilurilor de livrare zilnice aplicabile la tranzacționarea pe PCCB, OPCCB procedează la:

* + 1. organizarea câte unei consultări publice, pentru fiecare propunere aferentă unui nou profil de livrare zilnică formulată în scris de participanții la PCCB–LE/PCCB-NC pentru identificarea, conform prezentei proceduri, a interesului pentru tranzacționarea ofertelor pe PCCB-LE/produselor standard la PCCB-NC  în scopul introducerii la tranzacționare a profilului de livrare zilnică propus.
    2. retragerea de la tranzacționare a profilurilor de livrare care îndeplinesc condițiile de retragere de la tranzacționare precizate în prezenta procedură.

## CONSULTAREA PUBLICĂ PENTRU INTRODUCEREA LA TRANZACȚIONARE A UNUI PROFIL DE LIVRARE ZILNICĂ PE PCCB-LE ȘI PE PCCB-NC

* + 1. În vederea introducerii la tranzacționare a unui nou profil de livrare zilnică, participanții la PCCB-LE/PCCB-NC transmit pe adresa de e-mail [pccb@opcom.ro](mailto:pccb@opcom.ro) sau prin fax propunerea de profil prin adresă asumată de reprezentantul legal al operatorului economic sau împuterniciții acestuia.
    2. Propunerea unui nou profil de livrare zilnică trebuie să indice modalitatea de tranzacționare vizată, iar OPCCB va propune consultării publice doar acele propuneri care indică clar următoarele elemente:

1. Ora de început și ora de sfârșit (ore CET), care definesc ore succesive de livrare la o putere constantă;
2. Zilele săptămânii pentru care este aplicabilă puterea constantă.
   * 1. OPCCB va propune prin intermediul web-site-ului propriu câte un proces de consultare publică semestrial, cumulând propunerile primite pe parcursul semestrului pentru PCCB-LE, respectiv PCCB-NC.
     2. Consultările publice vor fi organizate în fiecare an, in primele două săptămâni din cursul lunii iunie și din cursul lunii decembrie, astfel încât noile profiluri și produse să poată fi configurate în cadrul sistemelor de tranzacționare și disponibile pentru tranzacționare începând cu data de întâi (01) în luna ianuarie și în luna iulie, sau prima zi lucrătoare următoare datei de întâi (01) a lunii ianuarie, respectiv iulie.
     3. OPCCB va publica pe web-site-ul propriu, atât lista profilurilor de livrare zilnică propuse pentru a fi introduse la tranzacționare cât și perioada pentru care se desfășoară consultarea publică.
     4. În vederea adoptării unei propuneri de introducere a unui nou profil de livrare zilnică este necesar să fie îndeplinită condiția ca numărul de răspunsuri care sunt de acord cu propunerea de introducere să fie cel puțin egal cu „50% +1” din media numărului participanților activi pe PCCB-LE, respectiv PCCB-NC, aferentă ultimelor 6 (șase) luni anterioare lunii în care are loc procesul de consultare publică, considerând datele publicate în Rapoartele de piață lunare publicate pe web-site-ul OPCCB.

## RETRAGEREA DE LA TRANZACȚIONARE A PROFILURILOR DE LIVRARE ZILNICĂ PE PCCB-LE ȘI PE PCCB-NC

* + 1. OPCCB va elimina de la trazancționare acele profiluri de livrare zilnică/produse pentru care cel puțin unul din următoarele criterii este identificat:

1. În ultimele 6 luni consecutive, pe toate produsele aferente profilului de livrare zilnică s-au încheiat tranzacții de mai puțin de 8 participanți;
2. Pe acele produse aferente profilului de livrare zilnică nu se înregistrează nicio tranzacție în decurs de 9 luni consecutive;
3. În urma propunerii formulate de către un participant la piață s-a derulat un proces de consultare publică la încheierea căruia este îndeplinită condiția ca numărul de răspunsuri care sunt de acord cu propunerea de eliminare de la tranzacționare să fie cel puțin egal cu „50% +1” din media numărului participanților activi pe PCCB-LE, respectiv PCCB-NC, aferentă ultimelor 6 (șase) luni anterioare lunii în care are loc procesul de consultare publică, considerând datele publicate în Rapoartele de piață lunare publicate pe web-site-ul OPCCB.
   * 1. OPCCB va anunța în fiecare lună, în pagina de Anunțuri/ Mesaje operaționale destinate PCCB-LE și PCCB-NC lista produselor și profilurilor de livrare zilnică care se află în proximitatea momentului de retragere de la tranzacționare după cum urmează:
4. În ultimele 5 luni consecutive pe toate produsele aferente profilului de livrare zilnică s-au încheiat tranzacții de mai puțin de 8 participanți;
5. Acele produse aferente profilului de livrare zilnică pe care nu se înregistrează nicio tranzacție în decurs de 8 luni consecutive.
   * 1. Profilurile și produse vor fi eliminate de la tranzacționare începând cu data de întâi (01) în luna ianuarie și în luna iulie, sau prima zi lucrătoare următoare datei de întâi (01) a lunii ianuarie, respectiv iulie.

## ACTUALIZAREA LISTEI CU PROFILURI APLICABILE LA TRANZACTIONAREA PE PCCB-LE, RESPECTIV PCCB-NC

În cazul în care propunerile de noi profiluri pentru care s-a organizat consultarea publică întrunesc criteriile de adoptare și/sau în cazul în care unul sau mai multe profiluri satisfac criteriile de eliminare de la tranzacționare, OPCCB procedează după cum urmează:

* + 1. Anunță prin intermediul web-site-ului propriu în pagina de Anunțuri/ Mesaje operaționale destinate PCCB-LE și PCCB-NC lista cu profilurile de livrare zilnică și perioadele de tranzacționare aferente nou introduse și lista cu profilurile de livrare zilnică și perioadele de livrare aferente eliminate.
    2. Actualizează calendarul de tranzacționare aplicabil pe PCCB-NC și lista produselor standard tranzacționabile pe PCCB-NC cu profilurile de livrarea zilnică nou introduse.
    3. Actualizează modelele de ofertă/anexele contractului cadru/standard aplicabile pentru a reflecta inclusiv profilul/profilurile de livrare zilnică nou introdus(e) și anunță data de la care acestea devin aplicabile.
    4. Următoarele profiluri nu vor fi eliminate de la tranzacționare:

Bandă (00:00 – 24:00 CET, Luni – Duminică)

Vârf (06:00 – 22:00 CET, Luni – Vineri)

Vârf (06:00 – 22:00 CET, Luni – Duminică)

Gol (00:00 – 06:00 şi 22:00 – 24:00, Luni-Vineri şi 00:00 – 24:00 CET, Sâmbătă – Duminică)